Kfar Giladi

Kfar Giladi (hebraisk skrift , tyder Giladilandsbyen) er ein kibbutz på Galileastripa nord i Israel.A fine and public place, Haaretz Han ligg sør for Metula i Naftalifjella ovanom Huladalen og langs den libanesiske grensa, og høyrer til Øvre Galilea regionale kommune.

Historie
Kibbutz Giladi vart grunnlagd i 1916 av medlemmar frå Hashomer på landområde som høyrte til Jewish Colonization Association. Han vart kalla opp etter Israel Giladi, som var med på grunnlegginga av Hashomer-rørsla. Grensene i området vart justert av britane og franskmennene og i 1919 gav britane frå seg den nordlege delen av Øvre Galilea med Tel Hai, Metula, Hamra og Kfar Giladi til franske styresmakter. Etter det arabiske åtaket på Tel Hai i 1920, vart landsbyen for ei stund fråflytta. Ti månader seinare kom nybyggjarane attende. Fleire gamle bygningar står i dag i kibbutzen til minne om dei tidlegare slaga på staden, både før og under den israelsk-arabiske krigen i 1948.

Mellom 1916 og 1932 var folketalet i 40–70. I 1932 tok kibbutzen i mot 100 nykomarar, hovudsakleg unge immigrantar. Frå 1922 til 1948 vart mellom 8 000–10 000 jødiske immigrantar smugla inn i Palestina gjennom Kibbutz Giladi, etter at Mandatstyresmaktene la ned forbod mot jødisk immigrasjon.Eli Ashkenazi, "Kibbutz celebrates past as pre-state gateway to Holy Land", Haaretz, 24. desember 2012. Immigrantane kom frå Syria, Libanon, Tyrkia, Irak, Afghanistan og Aust-Europa.

I ein operasjon kalla Mivtzah HaElef, vart 1 300 jødiske barn smugla ut av Syria mellom 1945 og 1948. I kibbutzen vart barna kledde i arbeidarklede og gøymde i hønsebur og fjøs.

6. augsut 2006, under Libanonkrigen i 2006, vart 12 reservesoldatar i det israelske forsvaret drepne etter at dei art råka av ein Katyusha-rakett frå Hizbollah i Sør-Libanon.

Kjelder

Denne artikkelen bygger på «Kfar Giladi» frå ,  den 30. mars 2015. 
 oppgav desse kjeldene:

Bakgrunnsstoff
Offisiell nettstad  
Kfar Giladi - Jewish Agency for Israel

Kategori:Kibbutzar
Kategori:Kibbutz-rørsla
Kategori:Busetnader grunnlagde i 1916
Kategori:1916 i Det osmanske riket
Kategori:Arkeologiske stader i Israel
Kategori:Busetnader i Det nordlege distriktet i Israel